নাসিম শাহ
নাসিম আব্বাস শাহ (পশতু: نسیم عباس شاه; জন্ম: ১৫ ফেব্রুয়ারি, ২০০৩) খাইবার পাখতুনখোয়ার লোয়ার দির এলাকায় জন্মগ্রহণকারী উদীয়মান পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য তিনি। ২০১৯ সাল থেকে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর পাকিস্তানি ক্রিকেটে জারাই তারাকিয়াতি ব্যাংক লিমিটেড দলের প্রতিনিধিত্ব করেন। দলে তিনি মূলতঃ ডানহাতি ফাস্ট বোলার হিসেবে খেলছেন। এছাড়াও, নিচেরসারিতে ডানহাতে ব্যাটিং করে থাকেন তিনি।